Alkali ya ja kunne a kan 'wasan kwaikwayo' da Maina ke yi a kotu ▷ Legit.ng
Alkali ya ja kunne a kan 'wasan kwaikwayo' da Maina ke yi a kotu
8 months ago 6454 views by Aminu Ibrahim
Justice Okon Abang, babban alkalin da ke jagoranci a shari'ar Abdulrasheed Maina, tsohon shugaban hukumar fansho ta kasa, a jiya ya ja kunne a kan cewa kotu ba zata cigaba da lamuntar 'wasan kwaikwayo' ba yayin zaman kotu.
Alkalin ya sanar da hakan ne yayin duba bukatar dage shari'ar saboda halin rashin lafiyar da Maina ke ciki. Kuma zamansa a tsare na kara tagayyara halin da yake ciki.
Maina na fuskantar shari'a ne a kan zargin laifuka 12 da suka hada da almundahanar kudi tare da boyewa don gujewa hukunci da ake masa.
Dan sa Faisal na fuskantar shari'a a gaban kotun da Maina ke fuskantar tasa a kan laifuka mabanbanta har uku.
Lauyan wanda ake karar, Adeola Adedipe ya sanar da kotun cewa, bincike a kan lafiyar Maina da kuma bukatar belinsa zasu iya shafar shari'ar kai tsaye.
Amma yayin da kotun ke cigaba da sauraron martanin lauyoyin dayan bangaren, jami'in tsaro da ke aiki da kotun ya tunkari kotun don sanar da alkalin yadda ake watsa wa Maina ruwa, yayin da ya ke zaune a wajen zaman da ke karshen kotun.
A wannan lokacin ne, lauyan Maina, Francis Oronsaye, ya sanar da alkalin cewa, ya na da niyyar mika bukata ga kotun da ta bar wanda yake karewa ya sha maganinsa, amma baya son a ga kamar yana son dakatar da zaman kotun.
National Pension Commission (Pencom)Federal High Court Of Nigeria Latest NewsHausa News
4 hours ago 11389 views
2 minutes ago 6284 views
Cunkus dakin tsumma: An tura Yansanda 1000 don magance cunkoson ababen hawa a Legas